கேள்வி: செக்கிரெடின் பற்றி தகவல் சொல்.
பதில்: செக்கிரெடின் (Secretin) என்னும் இயக்குநீர் இரைப்பை மற்றும் கணையம் சுரப்புகளைக் கட்டுபடுத்துவதன்மூலம் முன்சிறுகுடல் நிகழ்வுகளையும், உடல் முழுவதும் நீர்ச்சம நிலையையும் ஒழுங்குப்படுத்துகிறது. முன்சிறுகுடலில், லிபெர்குஹ்ன் (Lieberkühn) குழிகளில் உள்ள "எஸ்" செல்களினால் செக்கிரெடின் உருவாக்கப்படுகிறது. மனிதர்களில் இப் புரதக்கூறு எஸ்.சி.டி (SCT) என்னும் மரபணு குறியீடு செய்யப்படுகிறது முதன்முதலாகக் கண்டுபிடிக்கப்பட்ட இயக்குநீர் செக்கிரெடின் ஆகும் http://www.ncbi.nlm.nih.gov/pubmed/11816326. இரப்பையின் சுவர்ஒட்டிய செல்களால் சுரக்கப்படும் அமிலம் தடுப்பதின் மூலமாகவும், கணையத்திலுள்ள அசினார் உயிரணுக்கள் மற்றும் இடையில் இணைவுற்ற நாளங்களிலிருந்து உருவாகும் இருகாபனேற்று உற்பத்தியைத் தூண்டுவதன் மூலமாகவும், முன்சிறுகுடலில் அமிலக்காரத்தன்மை குறியீடு ஒழுங்குபடுத்துவதில் செக்கிரெடின் துணைப்புரிகின்றது. ஐப்போதலாமசு, கபச் சுரப்பி, சிறுநீரகம் ஆகியவற்றின் மீது செயற்பட்டு சவ்வூடுபரவற்சீராக்கல் பணியினைச் செக்கிரெடின் செய்வதாகக் 2007-ஆம் ஆண்டுக் கண்டறியப்பட்டது.